## El Consell aprova el decret pel qual es declara la compatibilitat del professorat substitut en les universitats públiques valencianes

*** Esta mesura permetrà a les universitats atendre i resoldre amb promptitud i responsabilitat les seues necessitats docents**

El Ple del Consell ha aprovat un decret pel qual es declara la compatibilitat del professorat substitut en les universitats públiques valencianes per part del personal docent no universitari que desenrotlla la seua activitat a la Comunitat Valenciana.

A través d’este decret es permetrà que les universitats valencianes puguen atendre i resoldre amb promptitud i responsabilitat les necessitats docents sobrevingudes per a cobrir les baixes per incapacitat temporal en determinats títols oficials.

Es tracta d’una mesura pionera en el sistema universitari espanyol i que servirà de precedent a la resta de comunitats autònomes. D’esta manera, es donarà solució a un problema generat per l’aplicació de la Llei orgànica del sistema universitari (LOSU), la qual transforma la figura del professorat associat en indefinit i crea la nova figura de professorat substitut, però no soluciona el problema generat pel fet que la figura del substitut no estiga prevista en la Llei d’incompatibilitats del personal al servici de les administracions públiques.

Així mateix, a través d’este decret es vol aconseguir una optimització dels recursos humans en l’àmbit de la docència no universitària que permeta un adequat desenrotllament d’estes funcions i redunde també en benefici de l’alumnat matriculat en les universitats valencianes.

Fecha: 08/10/2024